joelniklaus/EU_Wikipedias huggingface dataset:
Deborah Dyer

Deborah Anne Dyer, taiteilijanimeltään Skin (s. 3. elokuuta 1967), on brittiläinen muusikko. Dyer tunnetaan ja muistetaan kaikkein parhaiten Skunk Anansien solistina vuosina 1994–2001 sekä yhtyeen koottua jälleen rivinsä vuodesta 2009 eteenpäin. Ammatiltaan Dyer on sisustussuunnittelija. Yhtyeen hajottua hän kuitenkin huomasi, ettei halua siirtyä ammattiaan vastaavalle alalle vaan jää työskentelemään musiikin pariin, joten hän siirtyi soolouralle ja on julkaissut kaksi albumia.

Diskografia

Albumit 
Fleshwounds (2003)
Fake Chemical State (2006)

Singlet 
"Trashed" (2003)
"Faithfulness" (2003)
"Lost & Getting Away With It" (2003)
"Alone In My Room" (2005)
"Just Let The Sun" (2006)

Lähteet 
Skinmusic.net

Aiheesta muualla 

Skinmusic.net - Skinin viralliset sivut, sisältävät Skunk Anansie -materiaalia 

Brittiläiset laulajat
Vuonna 1967 syntyneet
Elävät henkilöt
Nannestad

Nannestad on Norjan kunta. Se sijaitsee Akershusin läänissä, ja sen hallinnollinen keskus on Nannestad. Kunnan vaakuna on peräisin vuodelta 1990. Se kuvastaa leskenlehtiä. Tammikuussa 2013 tehdyn väestönlaskennan mukaan Nannestadin kunnassa oli 11 505 asukasta.

Lähteet

Aiheesta muualla

Akershusin läänin kunnat
Arto Nyberg (televisio-ohjelma)

Arto Nyberg on vuonna 2004 alkanut Yleisradion haastatteluohjelma, jonka isäntä on Arto Nyberg. Ohjelmaa esitetään Yle TV1 -kanavalla sunnuntaisin kello 18.45 ja uusintana maanantaisin kello 16.05. Ohjelman tuottaa Yleisradiolle Production House -tuotantoyhtiö. Ohjelmaa kuvattiin alun perin Yleisradion tv-studioilla Helsingin Pasilassa, mutta vuonna 2018 ohjelma muutti Helsingin keskustaan Musiikkitaloon.

Ennen omaan ohjelmaan siirtymistä Nyberg toimi useita vuosia Aamu-TV:n toimittajana ja juontajana.

Lähteet

Aiheesta muualla
Arto Nyberg TV1:n sivustolla
 

Keskusteluohjelmat
2000-vuosikymmenen televisiosarjat
2010-luvun televisiosarjat
Suomalaiset televisio-ohjelmat
Arto Nyberg

Arto Kalevi Nyberg (s. 28. toukokuuta 1966 Viiala) on suomalainen toimittaja. Hän isännöi omaa haastatteluohjelmaansa nimeltä Arto Nyberg Yle TV1:llä. Ennen omaan ohjelmaan siirtymistä Nyberg toimi vuosia Aamu-TV:n toimittajana ja juontajana. Vuosina 2000 ja 2001 hän juonsi Essi Wuorelan kanssa musiikkiviihdeohjelmaa Hotelli Sointu. Nyberg oli Yleisradion palveluksessa vuosina 1996–2017 ja työskentelee nykyään freelancertoimittajana Arto Nyberg -ohjelmaa tuottavalle Production House -tuotantoyhtiölle.

Arto Nyberg on saanut parhaan televisioesiintyjän Venla-palkinnon kaksi kertaa peräjälkeen, vuosina 2006 ja 2007.

Nyberg harrastaa musisointia Nyrok Dolls -yhtyeessä ja jalkapalloa. Hän on naimisissa toimittaja Sara Nybergin kanssa. Heillä on yksi lapsi.

Teokset

Lähteet

Aiheesta muualla 

 
 Arto Nyberg- ohjelman kotisivu

Suomalaiset toimittajat
Vuonna 1966 syntyneet
Elävät henkilöt
Oktaedriluku

Oktaedriluku on positiivinen kokonaisluku, joka on muotoa , jossa n on positiivinen kokonaisluku. 
Esimerkiksi 44 on oktaedriluku, koska .
Oktaedriluku saa nimensä siitä, että sen määrästä pisteitä voidaan muodostaa oktaedrin muotoinen kappale. Ensimmäiset oktaedriluvut ovat 1, 6, 19, 44, 85, 146, 231, 344, 489 ja 670.

Oktaedriluvuilla on generoiva funktio

Sir Frederick Pollock esitti vuonna 1850 konjektuurin, jonka mukaan jokainen kokonaisluku on esitettävissä korkeintaan seitsemän oktaedriluvun summana. Tämä tunnetaan Pollockin oktaedrilukuotaksumana.

Lähteet 

Kuvioluvut
Nesodden

Nesodden on kunta Akershusin läänissä, Norjassa. Se sijaitsee Oslofjordenin ja Bunnefjordenin väliin jäävällä niemimaalla. Sen keskustaajama on Nesoddtangen. Kunnasta on autolauttayhteydet Bærumiin sekä pääkaupunki Osloon. Kunta sai nykyisen vaakunansa vuonna 1986. Tammikuussa 2013 tehdyn väestönlaskennan mukaan Nesoddenin kunnassa oli 17 998 asukasta.

Muun muassa euroviisuvoittaja Alexander Rybak asuu Nesoddenissa.

Lähteet

Aiheesta muualla

Akershusin läänin kunnat
Nittedal

Nittedal on kunta Akershusin läänissä, Norjassa. Se sijaitsee luoteeseen pääkaupunki Oslosta, ja sitä pidetään Oslon esikaupunkina. Kunnan hallinnollinen keskuspaikka on Nittedal. Kunnan vaakuna on peräisin vuodelta 1987. Tammikuussa 2013 tehdyn väestönlaskennan mukaan Nittedalin kunnassa oli 21 971 asukasta.

Lähteet

Aiheesta muualla

Akershusin läänin kunnat
Biseksuaalilippu

Biseksuaalilippu on 5. joulukuuta 1998 julkaistu biseksuaalien pride-lippu. Lipun suunnitteli Michael Page kasvattaakseen bi-ihmisten näkyvyyttä sekä LGBTQ+ ihmisten että heteroseksuaalien keskuudessa.

Biseksuaalilipun vaaleanpunainen raita kuvaa seksuaalisia ja romanttisia tunteita sama sukupuolta kohtaan, tummansininen seksuaalisia ja romanttisia tunteita eri sukupuolta kohtaan ja keskellä oleva näiden kahden värin sekoitus, violetti, kuvaa seksuaalisia ja romanttisia tunteita kaikkia sukupuolia kohtaan.

Lähteet 

Biseksuaalisuus
Liput
Kolmikärki

Kolmikärki on kolmikärkinen sauva tai keihäs. Se on kreikkalaisen merenjumalan Poseidonin ja sen roomalaisen vastineen Neptunuksen sekä myös hindujen Shivan tunnusmerkki. Kolmikärkiä on käytetty kalastusvälineenä ja aseena. Atraimet, joita käytetään esimerkiksi tuulastuksessa, voivat olla myös kolmikärkisiä. 

Autonvalmistaja Maseratin tunnuksena on kolmikärki. 

Kalastusvälineet
Lähitaisteluaseet
Luettelo palloilusarjojen Suomen mestareista vuodelta 2006

Luettelo miesten palloilusarjojen Suomen mestareista vuodelta 2006

Luettelot Suomen urheilusta
Vuoden 2006 urheilu
Venezuelan lippu

Venezuelan lippu on Venezuelan tunnus vaakunan ja hymnin ohella ja se on vuodelta 1811, jolloin maa itsenäistyi Espanjan siirtomaavallasta niiden maakuntien osalta, jotka olivat tuolloin Francisco de Mirandan joukkojen hallinnassa. Lippu pohjautuu Kolumbian ja Ecuadorin lippujen tavoin Miradan ja häntä seuranneen Simon Bolivarin käyttämään kapinalippuun.

Lippu on jaettu kolmeen yhtä suureen vaakaraitaan, joiden värit ovat ylhäältä alas keltainen, sininen ja punainen. Sen lisäksi lipussa on kahdeksan tähteä sinisen raidan keskellä ja Venezuelan vaakuna lipun yläosassa.

Venezuelan lipun pohjana toimineen kapinalipun ja seudulla ensimmäisenä vapautustaistelujen jälkeen itsenäistyneen Haitin lipun värien juuret ovat Ranskan vallankumouksen trikolorissa, josta valkoinen korvattiin keltaisella. Keltainen symbolisoi siirtomaavallasta vapautettujen Etelä-Amerikan kansoja. Miranda tulkitsi lippunsa värejä seuraavasti:

Lipun värit symboloivat:
keltainen: Amerikan kansojen kultaiset mahdollisuudet (maan rikkaudet),
sininen: valtamerien vesi (meri, joka erottaa maan Espanjasta), ja
punainen: Espanjan verisestä ikeestä vapautumisen väri (itsenäisyyssodassa vuodatettu veri).

Lippu on itsenäistymisen jälkeen muuttunut useaan otteeseen. Vuonna 1811 keltainen kattoi puolet lipusta ja nurkkakulman peitti vaakuna. Kun Venezuela irrottautui itsenäiseksi Suur-Kolumbiasta 1830, vaakunaa vaihdettiin ja se sijoitettiin lipun keskelle. Vuodesta 1836 lähtien raidat muutettiin yhtä levyiksi. Käyttöön tuli puhdas trikolori. 1859 lipun keltaiseen osaan sijoitettiin seitsemää itsenäisyysjulistuksen tehnyttä maakuntaa kuvaavasti seitsemän sinistä tähteä, mutta jo samana vuonna tähtien lukumäärä nostettiin kahteenkymmeneen kunkin maakunnan mukaan. Sen jälkeen vuosien 1863–2006 lipussa oli seitsemän tähteä, aluksi ryppäänä, sitten kehänä ja lopulta kaarena. Seitsemän tähteä edustivat itsenäisyysjulistuksen allekirjoittajaprovinsseja Barcelonaa, Barinasia, Caracasia, Cumanáa, Margaritaa, Méridaa ja Trujilloa. Vuonna 2006 lippuun lisättiin kahdeksas, "voiton ja tulevaisuuden" tähti edustamaan Venezuelan Guayanaa. Samalla vaakunan hevonen muutettiin juoksemaan vasemmalle, sillä vasemmistopopulisti presidentti Hugo Chavez edellytti viittausta tämänsuuntaiseen matkaan.

Osavaltioiden liput

Katso myös
 Luettelo valtioiden historiallisista lipuista

Lähteet

Lippu
Valtioiden liput
Tiina Krohn

Tiina Elisabet Krohn (ent. Kaila o.s. Krohn, s. 16. elokuuta 1951 Helsinki) on suomalainen kirjailija.

Krohn opiskeli Helsingin yliopistossa kirjallisuutta ja teoreettista filosofiaa. Hän työskenteli mainostoimistoissa 1977–1982, ja on ollut sen jälkeen vapaa kirjailija. Krohnin tunnetuin teos on romaani Bruno, joka  oli Finlandia-palkintoehdokkaana 1990. Se kertoo 1500-luvulla eläneestä filosofista Giordano Brunosta.

Krohn oli 1971–2001 naimisissa Kai Kailan kanssa. Hän käytti Kaila-sukunimeä vuoteen 2004 saakka. Krohnin vanhemmat ovat kirjallisuustieteen professori Eino Krohn ja näyttelijä Kerttu Krohn.

Palkinnot ja tunnustukset 

 Valtionpalkinto 1976 ja 1990 
 Kalevi Jäntin palkinto 1987 ja 1991
 Finlandia-ehdokkuus 1990
 Raija Siekkisen rahaston palkinto 2004
 Taiteilijaeläke 2013

Teokset 

Tiina Kaila
 Keskustelu hämärässä. Runokokoelma. 1975
 Auringonlaskun torni. Fantasiaromaani. 1976
 Simon matkat Peilikaupunkiin. Fantasiaromaani. 1978
 Talven talossa. Runokokoelma. 1978
 Kala on meren kuva. Runokokoelma. 1983
 Saari joka nousi merestä. Satukirja. 1984
 Valon nälkä. Runokokoelma. 1986
 Tontun kadonnut tossu. Satukirja. 1986
 Pääsiäisnoitien salaisuus. Satukirja. 1989
 Bruno. Romaani. 1990. 5. p. 2001
 Koe. Romaani. 1994
 Valaistu manner. Romaani. 1996
 Suden runoja. Runokokoelma. 2003

Tiina Krohn
Kortti Recifestä. Romaani. 2005 (saksannos Bertil, bis zum Hals im Schnee, kääntänyt Stefan Moster 2008)

Lähteet

Aiheesta muualla 
 
 Sanojen aika Helsingin kaupunginkirjasto (Wayback Machine)
 Immo Pekkarinen: Matka näkyjen taakse: Eksistentialistiset motiivit Tiina Kailan runoudessa (Wayback Machine)

Suomalaiset kirjailijat
Kalevi Jäntin palkinnon saajat
Vuonna 1951 syntyneet
Elävät henkilöt
Aarni (nimi)

Aarni on suomalainen miehen etunimi.

Aarni on muunnos muinaissaksalaisesta nimestä Arnold, joka tarkoittaa "kotkan tavoin hallitsevaa". Tällöin nimi olisi samaa alkuperää kuin Aarne ja Aarno. Toisaalta aarni on suomalaisessa kansanuskossa "henkiolento, aarteiden vartija".

Kansanvalistusseuran Kalenterissa Aarni esiintyi vuonna 1883, jolloin se asetettiin Edmundin ("omaisuuden vartija") päivälle 16. marraskuuta. Suomen almanakkaan nimi pääsi vuonna 1929 nykyiselle päivälleen.

Digi- ja väestötietoviraston tietojen mukaan Suomessa on ollut kirjoilla vuoden 2021 loppuun mennessä 3 461 Aarni-nimistä miestä. Vielä 1990-luvulla Aarni oli melko harvinainen nimi, mutta sittemmin se on huomattavasti yleistynyt: vuosina 1960–1979 Suomessa nimettiin vain 155 Aarnia, vuosina 1980–1999 kaikkiaan 360, mutta vuosina 2000–2009 nimettiin jo 638 Aarnia ja 2010-luvulla 1 346, mikä on jo enemmän kuin koko 1900-luvulla yhteensä (1 075).

Tunnettuja Aarni-nimisiä 
Aarni Kivinen, näyttelijä ja muusikko
Aarni Kouta, kirjailija ja suomentaja
Aarni Krohn, kirjailija, libretisti ja Viipurin Suomalaisen Kirjallisuusseuran puheenjohtaja
Aarni Nyberg, suomalainen taloustieteen professori ja ekonometrikko
Aarni Nyström, pikajuoksija
Aarni Palokallio, rumpali ja musiikintekijä
Aarni Penttilä, kielitieteilijä
Aarni Perko, sovelletun matematiikan professori
Aarni Rämö, lapsinäyttelijä
Aarni Varjonen, muusikko ja sanoittaja
Aarni Vartiainen, kirjailija
Aarni Virtanen, historiantutkija
Aarni Voipio, teologian professori.

Lähteet

Viitteet

Etunimet

sv:Aarni
Rabbe (etunimi)

Rabbe on  miehen etunimi.

Nimen alkuperästä on monia selityksiä. Ensimmäisen mukaan nimi olisi muotoutunut pohjanmaalaisista Rabb- ja Rabbas-nimisistä taloista, jotka puolestaan ovat mahdollisesti Ragnvaldin muunnoksia. Toisen selityksen mukaan Rabbe on muunnos saksalaisesta nimestä Rabe, joka on lyhentymä nimistä Ratbold ("neuvova valtias, isäntä") tai Ratbod ("neuvontuoja"). 

Kolmannen selityksen mukaan Rabbe on muunnos enkelinimestä Rafael, jonka merkitys on "Jumala parantaa". Neljäs vaihtoehto on saksan kielen sana der Rabe, joka merkitsee korppia.

Suomessa Rabbe-nimen sai ensimmäisenä Wrede-suvun suomalaisen sukuhaaran kantaisä Rabbe Gottlieb Wrede (s. 1742), joka nimettiin saksalaisen sukulaisen mukaan. Suomen ruotsalaisessa kalenterissa nimi on ollut vuodesta 1929 lähtien.

Suomessa on Digi- ja väestötietoviraston tietojen mukaan 1900-luvun alusta vuoden 2019 loppuun mennessä noin 240 miestä saanut nimekseen Rabbe.

Tunnettuja Rabbe-nimisiä 
Rabbe Enckell (1903–1974), kirjailija ja runoilija
Rabbe Grönblom (1950–2015), liikemies ja kauppaneuvos
Rabbe Johansson (s. 1961), suomalainen rumpali
Rabbe Smedlund (s. 1948), näyttelijä
Rabbe Stråhle (1856–1895), suomalainen juristi ja Porvoon pormestari
Rabbe Axel Wrede (1851–1938), oikeustieteen professori ja RKP:n kansanedustaja
Rabbe Fabian Wrede (1882–1957), tuomari ja Helsingin kunnallispormestari
Rabbe Gustaf Otto Wrede (1853–1927), suomalainen insinööri ja valtiopäivämies
Rabbe Wladimir Wrede (1846–1903), suomalainen sotilas, maanviljelijä ja valtiopäivämies
Rabbe Zakarias Wrede (1815–1901), Metsähallituksen ylijohtaja

Lähteet

Viitteet
Blut und Krieg

Blut und krieg on Moonbloodin ensimmäinen täyspitkä albumi. C-kasetti julkaistiin maaliskuussa 1997. Sitä painettiin vain 666 kappaletta. Sombre Records julkaisi marraskuussa 1998 LP-version kyseisestä albumista. LP-versiota painettiin vain 333 kopiota.

Kappaleet

Kokoonpano
 Gaamalzagoth - laulu
 Occulta Mors - kaikki soittimet

Lähteet 

Vuoden 1997 esikoisalbumit
Saksalaiset black metal -albumit
Annette Soronen

Annette Tuominen (oik. Annette Säde Maria Soronen, omaa sukua Tuominen, s. 29. lokakuuta 1947 Oulu) on suomalainen laulaja. Hänen veljensä Jarmo, Jamppa Tuominen, oli 1980-luvulla platinamyyntiin yltänyt iskelmälaulaja. Hänen isänsä, Turo Tuominen, oli Oulun kaupunginorkesterin pitkäaikainen sellisti.

Elämä ja ura
Ensimmäisen kerran Annette esiintyi julkisesti 6-vuotiaana Oulussa Heinäpään seurakuntakodilla. Hän esitti tuolloin 4-vuotiaan veljensä Jarmon kanssa yhdessä laulun Tuuli puita huokailee. Kansakoulun käytyään Annette pääsi töihin musiikkiliike Westerlundille. Työn ohessa hän opiskeli Oulun musiikkiopistossa klassista laulua. Vuonna 1962 Annette liittyi oululaisen Pertti Haipolan nuoriso-orkesteriin toiseksi laulusolistiksi. Aikaisemmin laulusolistina kyseisessä kokoonpanossa oli vuotta aiemmin aloittanut hänen veljensä Jarmo 12-vuotiaana.

Vuonna 1966 levy-yhtiö Scandia järjesti laulukilpailun, jonka tarkoituksena oli löytää yhtiölle Ann Christine -tyyppinen iskelmälaulaja. Kilpailun voitti Annette Tuominen ja toiseksi sijoittui Kristina Hautala. Tuominen  sai kilpailun palkintona Scandian kanssa neljän vuoden levytyssopimuksen. Annetten ensimmäinen levytys, vuonna 1966 ilmestynyt single Troikka / Alaska ei vielä ollut suuri menestys, mutta seuraavan vuoden kesällä ilmestynyt jenkka Kenen syy teki jo Tuomisen laulajana tunnetuksi, kun levy soi radiossakin usein. Hän levytti Scandialle kaikkiaan viisi singleä vuosina 1966–68.

Vuosina 1967–69 Tuominen työskenteli Hämeenlinnassa ohjelmatoimisto Mainos-Musiikin palkkalistoilla. Avioiduttuaan muusikko Juhani Sorosen kanssa hän omaksui pitkäksi aikaa perheenemännän roolin.

Annette Tuomisen nuorempi veli Jarmo "Jamppa" Tuominen pääsi lopullisesti pinnalle vuonna 1977 levytyksellään, Veikko Juntusen säveltämällä kappaleella Aamu toi, ilta vei. Levyn julkaisi Suomessa juuri toimintansa aloittanut kansainvälinen CBS-yhtiö. Huomattuaan, että nimi Tuominen lisäsi kummasti äänilevyjen myyntiä, yhtiön tuottaja Seppo Matintalo haki esille myös Jampan sisaren Annetten, joka levytti sitten CBS-yhtiölle vuonna 1981 ilmestyneen ainoaksi omaksi levykseen jääneen LP-albuminsa Annette Tuominen. Sitä ennen hän oli esiintynyt viidellä kappaleella laulusolistina kahdella CBS-yhtiön tanssimusiikkialbumilla Uudet humppasuosikit (1978) ja Tanssi kanssani (1979). 1980-luvun puolivälin tienoilla Annette Tuominen palasi työelämään ja onkin siitä lähtien toiminut kotikaupungissaan Oulussa koulunkäyntiavustajana.

Viimeisen kerran Annette Tuominen esiintyi laulajana suurelle yleisölle Jamppa Tuomisen muistokonsertissa toukokuussa 1999. Tilaisuus järjestettiin Oulussa Madetojan salissa ja mukana oli useita Jampan aikana tunnetuksi tulleita laulusolisteja. Samana vuonna ilmestyi myös Annette Tuomisen levyttämä Jamppa Tuomisen säveltämä kappale Kaipuuni on uskomaton.

Diskografia

LP-levyt
 Annette Tuominen (1981)

Lähteet 
 Utoslahti, Kari: Jo esikoislevy kirvoitti kyyneleet – Jamppa Tuomisen muisto elää Annette-siskon sydämessä (Forum 24, 19.6.2006, s. 15)

Suomalaiset laulajat
Vuonna 1947 syntyneet
Elävät henkilöt
Telemobiloskooppi

Telemobiliskooppia pidetään ensimmäisenä varsinaisena tutkana, jonka kehitteli saksalainen keksijä Christian Hülsmeyer.

Historia

Telemobiloskoopille myönnettiin patentti 22.9.1904 (nimellä Hertzian-wave projecting and Receiving Apparatus Adapted to Indicate or Give Warning of the Presence of a Metallic Body, Such as a Ship or a Train, in the Line of Projection of Such Waves). 

Telemobiloskoopin kantama oli aluksi vain muutaman kilometrin, ja vaikka sitä saatiin vähän kasvatettua myöhemmin, jäi telemobiliskoopin käyttö toisen uuden keksinnön, kipinänlennättimen varjoon, eikä katkeroitunut Hülsmeyer enää jatkanut laitteen kehittämistä.

Käyttö

Telemobiloskooppia oli tarkoitus käyttää laivoissa törmäyksenestolaitteena ja se toimi siten, että mastossa olevalla parabolisella heijastimella heijastettiin kipinävälillä tehtyjä 650 MHz:n radioaaltoja laivan kurssin suuntaisesti. Vastaanottoantenni havaitsi törmäyskurssilla olevista laivoista heijastuneen kaikupulssin, jolloin hälytyskello alkoi soida ja laivan kurssia voitiin muuttaa törmäyksen välttämiseksi.

Katso myös
 Tutkan historia

Lähteet

Tutkatekniikka
Mittalaitteet
Suomi hiihdon maailmanmestaruuskilpailuissa

Suomi on ollut alusta asti mukana hiihdon maailmanmestaruuskilpailuissa. Mitaleja Suomi on saanut Norjan jälkeen toiseksi eniten: 63 kultaa, 72 hopeaa ja 69 pronssia eli kaikkiaan 204 mitalia. Suomessa MM-kisoja on hiihdetty kuudesti Lahdessa, vuosina 1926, 1938, 1958, 1978, 1989, 2001 ja 2017. Suomen paras menestys oli vuoden 1989 kisoissa, joissa se oli toistaiseksi ainoan kerran mitalitilaston ykkönen viidellätoista mitalilla (jos ei ylimääräisiä kisoja lasketa mukaan).

Mitalit vuodesta 1978

Katso myös 
 Suomi talviolympialaisissa
 Suomi kesäolympialaisissa

Suomen hiihto
Hiihdon MM-kilpailut
Sykliini

Sykliinit ovat solusykliä valvovia proteiineja. Sykliinien määrä solussa vaihtelee syklisesti sen mukaan, mikä solusyklin vaihe on menossa; siitä niiden nimi. Sykliini muodostaa parin sykliinistä riippuvaisen kinaasin kanssa, jolloin kinaasi aktivoituu. Aktivoitunut kinaasi säätelee solusykliä fosforyloimalla sopivia proteiineja.

Leland H. Hartwell, Tim Hunt ja Paul M. Nurse saivat vuoden 2001 lääketieteen Nobel-palkinnon löydettyään sykliinit ja sykliineistä riippuvaiset kinaasit, jotka ovat keskeisiä molekyylejä solusyklin säätelyssä.

Toiminta
Sykliinit säätelevät solusykliä kiinnittymällä sykliineistä riippuvaisiin kinaaseihin (Cdk, eng Cyclin dependent kinase), jolloin nämä kinaasit aktivoituvat. Toimiakseen sykliini-Cdk-kompleksin on oltava oikeasta kohdasta fosforyloitunut. Tietyt sykliini-Cdk-kompleksit esiintyvät tietyissä solusyklin vaiheissa. Kun sykliini-Cdk-kompleksit ovat vieneet solun seuraavaan solusyklin vaiheeseen, sykliinit tuhotaan. Tuhoaminen tapahtuu liittämällä sykliiniin ubikitiiniä, joka ohjaa proteiineja tuhottaviksi proteosomeihin. Myös sykliinien tuhoaminen on olennaista solusyklin kannalta. Esimerkiksi M-sykliineihin kuuluvat sykliinit huolehtivat Cdk:n kanssa, että kromosomit kiinnittyvät tumasukkulaan. Kun M-sykliinit hajotetaan, alkaa anafaasi, jossa sisarkromatidit erkanevat toisistaan. Sykliini-Cdk inaktivoidaan tuhoamalla nimenomaan sykliini, Cdk:ta sen sijaan ei tuhota.

Luokittelu

1. G1/S-sykliinit

G1/S-sykliinit sitoutuvat sykliinistä riippuvaiseen kinaasiin solusyklin G1-vaiheen lopulla, jolloin solun on mahdollista siirtyä S-vaiheeseen, eli DNA:n kahdentumiseen.
Selkärankaisilla näitä sykliinejä edustaa sykliini E.
Muodostaa parin sykliinistä riippuvaisen kinaasin nimeltä Cdk2 kanssa.

2. S-sykliinit

Sitoutuvat sykliinistä riippuvaisiin kinaaseihin S-vaiheessa. Mahdollistavat DNA:n kahdentumisen.
selkärankaisilla sykliini A
Muodostaa parin sykliinistä riippuvaisen kinaasin nimeltä Cdk2 kanssa.

3. M-sykliinit

Vastaavat mitoosin säätelystä.
selkärankaisilla sykliini B
Muodostaa parin sykliinistäriippuvaisen kinaasin nimeltä Cdk1 kanssa.

4. G1-sykliinit

Mahdollistavat siirtymisen S-vaiheeseen G1/S-sykliinien tapaan.
Esiintyy useimmissa, mutta ei kaikissa eukaryoottisoluissa, toisin kuin kolme ylempää sykliiniluokkaa.
Nisäkkäillä on kolme G1-sykliiniä: sykliini D1, D2 ja D3, muilla selkärankaisilla vain yksi (sykliini D). 
Muodostaa parin sykliinistä riippuvaisen kinaasin nimeltä Cdk4 ja Cdk6 kanssa.

Vaikka hiivalla on useampia sykliinejä, sillä on vain yksi sykliinistä riippuvainen kinaasi, Cdk, johon eri sykliinit sitoutuvat solusyklin eri vaiheissa.

Lähteet
Alberts, Johnson, Lewis, Raff, Roberts ja Walter.The Molecular Biology of the Cell (2002) 4. painos. Garland Science.

Aiheesta muualla 

Solubiologia
Oppegård

Oppegård oli kunta Akershusin läänissä Norjassa. Se sijaitsi Bunnefjordenin itäisellä rannalla. Kunnan hallinnollinen keskus oli Kolbotn. Kunta perustettiin vuonna 1915 irrottamalla se Nesoddenin kunnasta. Vuonna 2020 Oppegård liitettiin yhteen Skin kunnan kanssa ja niistä muodostettiin uusi Nordre Follon kunta.

Nähtävyydet

Entisellä kunnan alueella Svartskogissa sijaitsee tutkimusmatkailija Roald Amundsenin kotimuseo. Kunnan alueella on myös Ingierstrandin uimapaikka.

Vaakuna
Kunnan vaakuna oli peräisin vuodelta 1976 ja siinä oli mustalla pohjalla 17 kultaista kolmiota kuvaamassa kunnan alueella keskiajalla sijainneita seitsemäätoista tilaa.

Lähteet

Aiheesta muualla

Norjan entiset kunnat
Biscaynen kansallispuisto

Biscaynen kansallispuisto () on Yhdysvaltojen Floridan Biscayne Bayssä sijaitseva kansallispuisto. Siitä tuli kansallinen monumentti vuonna 1968, ja kansallispuisto siitä tehtiin 28. kesäkuuta vuonna 1980.

Puiston muodostaa subtrooppisten saarten etelä-pohjoissuuntainen jono. Sen 700 km² laajuisesta alueesta pääosa on vesialuetta. Sen rannoilla kasvaa paljon mangrovea. Turisteja puistoon houkuttavat lahden koralliriutat.

Puistoa hallinnoi Yhdysvaltain National Park Service.

Lähteet

Kuvia

Aiheesta muualla 

Viralliset sivut

Floridan kansallispuistot
Miami-Daden piirikunta
Atlantin taistelut

Atlantin taistelut ensimmäisessä maailmansodassa olivat pääosin Saksan keisarikunnan laivaston ja Britannian kuninkaallisen laivaston sotalaivojen välisiä taisteluita sekä Saksan sukellusveneiden harjoittamaa upotussotaa, jolla se häiritsi ympärysvaltojen merikauppaa. Vuonna 1915 saksalainen sukellusvene U-20 upotti matkustajalaiva RMS Lusitanian, joka vei mukanaan syvyyksiin 1 198 ihmistä, joista 128 yhdysvaltalaista ja noin 100 lasta. Sukellusveneet 
upottivat kaikkiaan noin 5 000 ympärysvaltain laivaa ja tappoivat 15 000 siviiliä. Sukellusveneet olivatkin vihattuja ympärysvalloissa. Saksalaiset menettivät sodan kuluessa 365 sukellusveneestään 178, ja 13 000 sukellusvenemiehestään 5 000.
Vuoden 1917 alussa Saksa aloitti rajoittamattoman upotussodan maailman merillä upottaen myös amerikkalaisia kauppalaivoja, joka osaltaan veti Yhdysvallat mukaan sotaan.

Lähteet 

Ensimmäisen maailmansodan meritaistelut
Yhdistyneen kuningaskunnan taistelut
Suurherttuan palatsi

Suurherttuan palatsi (, , ) on palatsi Luxemburgin kaupungissa, eteläisessä Luxemburgissa. Se on Luxemburgin suurherttuan virallinen residenssi. 

Palatsi rakennettiin alun perin raatihuoneeksi vuosina 1572–1574. Sen suunnittelusta vastasi kaupunginarkkitehti Adam Roberti. Sen jälkeen sen käyttötarkoitus on vaihtunut useaan otteeseen, ja sitä on myös uudistettu ja laajennettu. Viimeisimmät uudistusoperaatiot rakennuksessa on toteutettu 1960-luvulla sekä vuosina 1991–1996.

Luxemburgin rakennukset ja rakennelmat
Luxemburg (kaupunki)
Virka-asunnot
Palatsit
Eduardo Lorente

Eduardo Lorente Ginesta (s. 24. toukokuuta 1977, Barcelona, Katalonia) on espanjalainen uimari, joka on edustanut kotimaataan kesäolympialaisissa kaksi kertaa, alkaen vuodesta 2000. Hän saavutti pronssia lyhyen radan EM-kilpailuissa 2004 50 metrin vapaauinnissa ja voitti samalla matkalla kultaa lyhyen radan EM-kilpailuissa 2006.

Lähteet 
 Espanjan olympiakomitea Luettu 4.3.2007 

Espanjalaiset uimarit
Vuonna 1977 syntyneet
Elävät henkilöt
Päijät-Hämeen hyvinvointiyhtymä

Päijät-Hämeen sosiaali- ja terveysyhtymä on aikaisempi Päijät-Hämeen sairaalapiiri, johon liitettiin 1. tammikuuta 2007 alkaen myös joidenkin erikoissairaanhoidon kuntayhtymän sosiaalipalvelut, jolloin siitä tuli Päijät-Hämeen sosiaali- ja terveysyhtymä. Päijät-Hämeen sosiaali- ja terveysyhtymän täydellinen virallinen nimi on Päijät-Hämeen sosiaali- ja terveydenhuollon kuntayhtymä. Kuntayhtymään kuuluvat kaikki Päijät-Hämeen maakunnan kunnat mukaan lukien Uudellamaalla sijaitsevat Pukkila ja Myrskylä. Päijät-Hämeen sosiaali- ja terveysyhtymä on alueen suuri työllistäjä henkilöstömäärän ollessa 4160 (tilanne 31.12.2012).

Vuoden 2015 eduskuntavaaleissa Päijät-Hämeen keskussairaalan entinen johtaja Martti Talja valittiin kansanedustajaksi.

Kuntayhtymän osakaskunnat terveydenhuollossa

1. tammikuuta 2016 Päijät-Hämeen sosiaali- ja terveysyhtymän jäsenkunnista Nastolan kunta yhdistyi Lahden kaupunkiin ja Hämeenkosken kunta Hollolan kuntaan.

* = Kuntayhtymä tuottaa kunnan tarvitsemat perustason sosiaali- ja terveyspalvelut 
** = Kunta tuottaa itse vähintään perustason sosiaali- ja terveyspalvelut
*** = Perustason sosiaali- ja/tai terveyspalvelujen tuottamisvastuu on ulkoistettu yksityiselle taholle

Kuntayhtymän osakaskunnat
Asikkala
Hartola
Heinola
Hollola
Iitti
Kärkölä
Lahti
Myrskylä
Orimattila
Pukkila
Sysmä

Lähteet

Aiheesta muualla 
 PHSOTEY:n verkkosivut

Suomen sairaanhoitopiirit
Sosiaali- ja terveysyhtymä
Päijät-Hämeen hyvinvointialue
Terveydenhoito Suomessa
Lentävä kirvesmies

Lentävä kirvesmies on Arto Paasilinnan kirjoittama humoristinen romaani vuodelta 1996. Paasilinnan käsikirjoittama ja Hannu Lukkarisen piirtämä sarjakuvasovitus Ronkoteus – lentävä kirvesmies julkaistiin 2002.

Aikaan noin 1000 eaa. sijoittuva romaani muun muassa kuvailee osittain arkeologiseen tutkimustietoon perustuen elämää tuon aikaisessa Suomessa. Päähenkilön rakentaman lentolaitteen avulla käydään lisäksi muun muassa Keski-Euroopassa ja Assyriassa. Kirjassa on alaviitteinä vakavasti otettavaa tietoa.

Lähteet

Aiheesta muualla 

 Soikkeli, Markku: Pronssikauden lentäjä valloittaa Euroopan

Arto Paasilinnan teokset
Vuoden 1996 kirjat
Akitsa

Akitsa on kanadalainen black metal -yhtye, joka perustettiin vuonna 1999 Montrealissa tavoitteena luoda raakaa ja perinteikästä black metal-musiikkia. Pian yhtyeen muodostamisen jälkeen ensimmäinen demo-kasetti Totale Servitude julkaistiin pienellä 100-kopion painoksella, joka nopeasti myytiin loppuun.

Vuonna 2001 yhtye julkaisi epämiellyttävällä ja äärimmäisen raa'alla äänimaailmalla varustetun debyyttilevynsä, Goétien. Lyyrisesti Goétie on vihainen hyökkäys ihmiskuntaa vastaan, sen kappaleet sisälsivät niin black metalille perinteistä ihmisvihaa kuin syvän ekofasistisia kannanottoja. Lukuisista levyn jakeluun liittyneistä ongelmista huolimatta Goétie julkaistiin myös Euroopassa tuoden yhtyettä myös eurooppalaisten tietoisuuteen. 

Lähes samanaikaisesti debyytin kanssa Akitsa julkaisi myös toisen studioalbuminsa Sang Nordiquen. Musiikillisesti Akitsa pysyi tunnollisena debyytin kylmälle äänimaailmalle vähentäen kuitenkin kappaleiden tempoa luoden näin levylle melankolisen tunnelman. Suurin muutos tapahtui kuitenkin teksteissä, jotka Sang Nordiquella käsittelivät globalisaatiota, kansallista identiteettiä ja muita poliittisia asioita.

Sang Nordiquen jälkeen yhtye julkaisi lukuisia split- ja EP-julkaisua ennen vuonna 2006 ilmestynyttä kolmatta studioalbumia, La Grande Infamietä.

Nykyinen kokoonpano 

 O.T. – laulu ja kaikki instrumentit
 Néant – laulu ja kaikki instrumentit 

Jäsenillä ei ole erityisiä rooleja yhtyeessä, vaan he vaihtelevat instrumentteja kappaleen mukaan.

Diskografia

Studioalbumit

Kokoelma-albumit

Splitit
 Akitsa / Song of Melkor (2001)
 Akitsa / Satanic Warmaster (2004)
 Akitsa / Nocternity (2004)
 Akitsa / The Shadow Order (2004)
 Akitsa / Thesyre (2005)
 Akitsa / Prurient (2005)

EP:t
 
 Prophétie Hérétique (2004)

Demot
 Totale Servitude (1999)

Katso myös 
 Black metal

Aiheesta muualla 
 Yhtyeen virallinen kotisivu
 
 
 
 Diskografia Hateful-metal.de fanizinessä.
 Kuvia yhtyeen vinyylijulkaisuista

Kanadalaiset black metal -yhtyeet
Carlsbad Cavernsin kansallispuisto

Carlsbad Cavernsin kansallispuisto () on Yhdysvalloissa New Mexicon osavaltion Guadalupe-vuorilla sijaitseva kansallispuisto. Se perustettiin 14. toukokuuta 1930. Puisto ulottuu 189,26 km²:n laajuiselle alueelle, ja sitä hallinnoi Yhdysvaltojen muiden kansallispuistojen tapaan National Park Service.

Sijainti ja geologia 

Carlsbad Cavernsin kansallispuisto sijaitsee 400 kilometriä pitkällä fossiiliriutalla, joka reunustaa New Mexicon kaakkoisosissa Texasin länsiosissa sijaitsevaa Delawaren allasta. Riutan päälle on kerrostunut suolaa ja sedimenttejä vuosimiljoonien aikana. Riutta kohosi 65–6 miljoonaa vuotta sitten muodostamaan Guadalupevuoret.

Ilmasto 
Carlsbad Cavernsin kansallispuiston ilmasto on puolikuiva mannerilmasto. Talvet ovat viileitä, ja niiden aikana sataa välillä lunta. Keväät ovat tuulisia ja kesät kuumia. Vuoden keskilämpötila on 19 astetta ja vuoden sadanta 366 millimetriä. Heinä–syyskuussa on monsuunikausi, jonka aikana esiintyy voimakkaita ukkosmyrskyä ja sataa suurin osa vuoden sademäärästä.

Luolastojen ilmasto on monimutkainen. Carlsbad Cavern -nimiseen tunnetuimpaan luolaan puhaltaa talvisin kylmää ja kuivaa ilmaa, joka pakottaa lämpimämmän ja kosteamman ilman kattoon ja ulos luolasta. Ilmiö on viilentänyt luolan keskilämpötilan 13,3 asteeseen. Talvisin ilmankosteus tippuu 87,5 prosenttiin, mutta kesäisin se on noin 100 prosentin tienoilla. Syvemmällä luolassa on tasaisempi 20 asteen lämpötila ja 100 prosentin ilmankosteus.

Luonto

Kasvillisuus 
Carlsbad Cavernsin kansallispuisto sijaitsee eteläisen Kalliovuorten, pohjoisen Chihuahuan aavikon ja lounaisen Suuren tasangon eliömaantieteellisen alueen rajavyöhykkeellä. Chihuahuan aavikon pohjoisosat ovat Pohjois-Amerikan aavikoiden kosteimpia alueita. Kasvillisuus on pääosin ruohikkoa ja pensaikkoja, mutta korkeimmilla alueilla on myös joitain metsiköitä.

Eläimet 
Kansallispuistossa on havaittu 67 nisäkäs-, 357 lintu-, 45 matelija-, 9 sammakkoeläin-, 5 kala- ja vähintään 600 hyönteislajia. Puistossa elää peräti 17 lepakkolajia. Niistä huomattavin on meksikondoggilepakko, joita siellä on pesimäkaudella noin miljoona yksilöä. Muita nisäkkäitä ovat harmaakettu, kojootti, puuma, kauluspekari, hanka-antilooppi ja muulipeura.

Rattlesnake Springs on harvinainen aavikkoympäristön rantametsävyöhyke. Se on luokiteltu kansainvälisesti tärkeäksi lintualueeksi, ja siellä on tunnistettu yli 300 lintulajia. Kansallispuiston lintulajistoon kuuluvat maakotka, valkopäämerikotka, suomuviiriäinen, täpläpöllö, amerikanhuuhkaja, kalifornianjuoksukäki, amerikanisolepinkäinen ja luolapääsky, jonka Carlsbad Cavern -luolassa pesivä populaatio on pohjoisen pallonpuoliskon suurin.

Lähteet

Viitteet

Aiheesta muualla 

Viralliset sivut

New Mexicon kansallispuistot
John Cornforth

Sir John Warcup ”Kappa” Cornforth FRS (7. syyskuuta 1917 – 8. joulukuuta 2013) oli australialainen kemisti, jolle myönnettiin vuonna 1975 Nobelin kemianpalkinto hänen ansioistaan stereokemian alalla.

Cornforth syntyi Sydneyssä, Australiassa. Hän opiskeli orgaanista kemiaa Sydneyn yliopistossa, valmistui 1937 ja sai stipendin Oxfordin yliopistoon. Cornforth lyötiin ritariksi vuonna 1977.

Cornforth oli Royal Societyn jäsen ja mukana Sussexin yliopiston toiminnassa kemiantutkimuksen alalla. Hän oli ”vuoden australialainen” 1975.

Cornforth oli kuuro nuoruusvuosistaan lähtien.

Lähteet

Australialaiset kemistit
Nobelin kemianpalkinnon saajat
Copley-mitalin saajat
Kuurot henkilöt
Vuonna 1917 syntyneet
Vuonna 2013 kuolleet
Hana matsuri

Hana matsuri ( tai ) on japanilainen kukkajuhla, jolla juhlistetaan Buddhan syntymäpäivää. Juhlaa vietetään 8. huhtikuuta eikä se ole kansallinen pyhäpäivä. 

Päivää vietetään temppeleissä kaatamalla pienellä kauhalla kukilla koristellulla alttarilla olevan Buddhan patsaan päälle päälle makeaa teetä tai amachaa. Juhlan luonne vaihtelee paikasta toiseen. Kanbutsu-e sekä hana matsuri sekoittuivat toisiinsa Meiji-kaudella, josta lähtien Buddhan syntymäpäivä on tunnettu hana matsurina. 

Kerrotaan, että kun Buddha syntyi, yhdestä yhdeksään lohikäärmettä kaatoi hänen päällensä puhdasta, hyvätuoksuista vettä. Toinen, alkuperäiseen hana matsuriin liittyvä uskomus on, että keväällä jumala laskeutui alas vuorilta suojelemaan riisipeltoja ja syksyllä nousi vuorille suojelemaan niitä. Hana matsuria vietettiin jumalan toivottamiseksi tervetulleeksi.  

Kanbutsu-e seremonia eli Buddhan syntymäpäivä tuotiin Japaniin Intiasta Kiinan kautta ja sitä juhlistettiin Japanissa ensimmäistä kertaa Narassa vuonna 606. 

Juhlapäivänä ei vain juoda makeaa teetä, vaan sumi-mustetta jauhetaan siihen ja syntyneellä musteella kirjoitetaan paperilapulle "Huhtikuun 8. on hyvän onnen päivä ja hyönteiset on ajettu pois." Paperilappu ripustetaan sen jälkeen ylösalaisin ja sen uskotaan kartoittavan epämieluisat hyönteiset.

Hana matsuri tunnetaan myös nimillä Bussho-e sekä Goutan-e.

Katso myös 
 Hanami

Lähteet

Viitteet 

Japanin tapahtumat
Buddhalaiset juhlapäivät
Buddhalaisuus Japanissa
Huhtikuun juhlapäivät
Jeesuksen hauta

On olemassa useita paikkoja, joita jotkut pitävät Jeesuksen hautana tai ovat väittäneet hautapaikaksi:

 Pyhän haudan kirkko – Jeesuksen hautapaikka perimätiedon mukaan; jotkut kristityt ja tutkijat hyväksyvät, että kirkko olisi rakennettu Jeesuksen hautapaikan päälle.
 Puutarhahauta – 1800-luvulla löytynyt hauta on joidenkin, erityisesti protestanttisten kristittyjen mukaan Jeesuksen todellinen hautapaikka.
 Roza Bal, Srinagar, Kashmir – ahmadi-muslimit kunnioittavat paikkaa Yuz Asafin hautana, yhdistäen hänet Jeesukseen.
 Shingo, Aomori, Japani – paikallisten väitteiden mukaan Jeesuksen hautapaikka.
 Talpiotin hauta – Talpiotista, Israelista vuonna 1980 löydettyä hautaa on väitetty Jeesuksen, Magdalan Marian ja eräiden muiden Raamatun henkilöiden "perhehaudaksi" dokumentissa The Lost Tomb of Jesus.

Jeesuksen hautaa käsittelevät: 
 The Lost Tomb of Jesus, Simcha Jacobovicin, Charles R. Pellegrinon ja James Cameronin (ohjaaja) dokumentti Talpiotin haudasta.
 The Jesus Family Tomb, Jacobovicin ja Pellegrinon kirja Talpiotin haudasta.

Hauta
Sundarbansin kansallispuisto

Sundarbansin kansallispuisto sijaitsee puoliksi Intiassa, Länsi-Bengalin osavaltiossa, ja puoliksi Bangladeshissa. Se on maailman suurin mangrovemetsäalue ja yksi suurimmista bengalintiikerin suojelualueista. Sundarbansissa asuu myös lukuisia lintu- ja matelijalajeja, muun muassa suistokrokotiili.

Sundarbans muodostuu 54 pienestä saaresta Ganges- ja Brahmaputrajokien laajassa yhteisessä suistossa. Alueen ilmasto on trooppinen: keskimääräinen ylin lämpötila on 34 °C ja alin 20 °C. Talvella vallitsee pohjoisen ja koillisen välinen tuuli, kesällä lounaistuulet ovat yleisimpiä. Trooppiset hirmumyrskyt ja niitä heikommat matalapaineet ovat varsin yleisiä kahden sadekauden aikana toukokuussa ja lokakuussa. 

Alueesta tuli luonnonsuojelualue 1974 ja kansallispuisto 1983. Vuodesta 1987 asti se on ollut Unescon maailmanperintökohde.

Sundarbans on saanut nimensä kaakaokasveihin kuuluvasta sundri-puusta, joka on yleinen kansallispuiston mangrovemetsissä. Sundrin hengitysjuuret nousevat korkealle, joten sen juuristo ei kuole hapenpuutteeseen tulvien aikana. Tulvantorjunta alueella on muuttanut alueen tasapainoa, ja sundrit saattavat olla vaarassa hävitä kilpailussa muille puille.

Sundarbansia uhkaavat myös vaatimukset alueen öljyvarojen hyödyntämisestä.

Lähteet

Aiheesta muualla 

Unescon maailmanperintökohteet Intiassa
Intian kansallispuistot
Länsi-Bengali
Seulonnan keskeiset artikkelit
Clady

Clady (iiriksi Clóidigh, , tai Claddagh, ) on kylä Tyronen kreivikunnassa Pohjois-Irlannissa noin neljä mailia Strabanesta. Se sijaitsee Finn-joen rannalla Donegalin kreivikunnan ja Irlannin tasavallan rajalla. Hallinnollisesti Clady sijaitsee Strabanen piirikunnassa. Vuonna 1842 sen asukasluku oli 176, ja vuoteen 2001 se oli kohonnut 423 asukkaaseen. 

Kylä on kerännyt piirikunnalleen maineitta Irlannin kauneimmat kylät -kilpailussa.

Historia 
Cladyn kylä on yksi alueen vanhimmista, ja se oli aikanaan tärkeä risteyskohta Finnin yli. Clady oli myös kirkollisesti tärkeä keskus; siellä järjestettiin Derryn hiippakunnan ensimmäinen katolinen kirkolliskokous.

Lähellä kylää on seitsemän holvikaaren silta Finn-joen yli. Ennen sillan rakentamista paikalla oli tärkeä kahluupaikka, jossa Vilhelm III Oranialaisen ja Jaakko II:n partisaanit ottivat verisesti yhteen vuonna 1688. Derryn piirityksen aikaan se oli vahva asemapaikka, jota hallitsi eversti Skeffington James FitzJames Berwickin kautta. 

6. elokuuta vuonna 1971 Ulsterin puolustusrykmentin () sotamies Winston Donnell ammuttiin hengiltä ajoneuvojen tarkistuspisteen kohdalla Cladyssä.
10. joulukuuta 1971 Kenneth Smyth, virkavapaalla ollut protestantti Ulsterin puolustusrykmentistä, ammuttiin. Myös Daniel McCormick, katolinen entinen Ulsterin puolustusrykmentin jäsen, ammuttiin hänen ollessaan matkalla töihin.

Lähteet

Aiheesta muualla 

Pohjois-Irlannin kylät
King of the Ring (thainyrkkeilyseura)

King of the Ring on suomalainen thainyrkkeilyseura. Syksyllä 2000, suomalaistunut thainyrkkeilyn moninkertainen maailmanmestari, Jomhod Kiatadisak (Thaimaa) perusti Helsinkiin seuran, jonka päävalmentajana hän toimi aina vuoteen 2003 saakka. Nykyään Jomhod on muuttanut takaisin kotimaahansa Thaimaahan, mutta vierailee usein Suomessa valmentamassa ja ottelemassa.

Seura tarjoaa thainyrkkeilyn alkeiskursseja, tekniikkaharjoittelua, kilpavalmennusta Helsingissä Kaapelitehtaalla.

Nykyisin seuran päävalmentajana toimii (2013) Suomen kokenein thainyrkkeilyottelija Antero Hynynen (MM3, EM3, PM1, SM1).

King of the Ring ry:n harjoitustilat sijaitsevat Kaapelitehtaalla Länsi-Helsingin Ruoholahdessa.

Lähteet

Aiheesta muualla
http://www.kingofthering.fi/  (viralliset sivut)

Helsinkiläiset urheiluseurat
Kamppailulajiseurat
Thainyrkkeily
Giugan luku

Giugan luku on sellainen yhdistetty luku n, että luvun n jokainen alkutekijä pi jakaa luvun . 

n on Giugan luku, jos ja vain jos 

jossa  on Bernoullin luku. Giugan luvut ovat nimetty matemaatikko Giuseppe Giugan mukaan, ja ne liittyvät Agohin–Giugan otaksumaan.

Kaikki tunnetut Giugan luvut ovat parillisia. Ei tiedetä, onko olemassa paritonta Giugan lukua. Jos sellainen on olemassa, sen täytyy olla vähintään 14 alkuluvun tulo.

Pienimmät tunnetut Giugan luvut ovat 30, 858, 1722 , 66 198, 2 214 408 306, 24 423 128 562, 432 749 205 173 838, 14 737 133 470 010 574 ja 550 843 391 309 130 318. (A007850  OEIS:ssä). Ei tiedetä, onko Giugan lukuja olemassa äärettömän monta.

Lähteet

Lukuteoria
Ratkaisemattomat matemaattiset ongelmat
Rhino Bucket

Rhino Bucket on yhdysvaltalainen hard rock -yhtye.

Historia

Alku (1987–1989)

Vuoden 1987 kesällä Greg Fields, Georg Dolivo, Reeve Downes, ja Liam Jason perustivat yhtyeen. Georg Dolivo on syntynyt Suomessa, ja on naimisissa suomalaisnaisen kanssa. Hänen nimikaima setänsä on Espoon kulttuurijohtaja ja Kivikasvot-viihderyhmän jäsen Georg Dolivo. Liam Jason on tunnettu aiemmista töistään David Hallidayn ja klassisen metalliyhtyeen Warriorin jäsenenä. Perustamisen aikaan heidän musiikkinsa oli aikaan nähden epätavallista mutta siitä huolimatta yhtye onnistui lyömään itsensä läpi.

Alkuvuodet (1990–1994)

Rhino Bucketin samanniminen debyyttialbumi julkaistiin syyskuussa 1990 Warner/Reprise levymerkillä. Kaksi kappaletta julkaistiin myös singleinä ja musiikkivideoina, jotka menestyivät radiossa ja MTV-kanavalla. Vuonna 1992 yhtye julkaisi Terry Manningin tuottaman albumin "Get Used To It". Albumin kappale "Ride With Yourself" päätyi myös Wayne's World -leffan soundtrackille joka sisälsi myös Alice Cooperin, Eric Claptonin ja Queenin kappaleet.

Vuonna 1993 Liam Jason jätti yhtyeen, ja hänet korvasi AC/DC:ssä ja Diossa soittanut Simon Wright. Yhtye julkaisi kolmannen albuminsa, "Pain", keväällä 1994. Huolimatta albumin saamasta hyvästä vastaanotosta hard rock -piireissä, yhtye keskeytti toimintansa.

Ride the Rhino (2001–)

Kesällä 2001, Knac.com reportoi, että Rhino Bucket oli tullut takaisin entistä parempana kokoonpanolla Dolivo, Downes ja Forsythe. Myös Liam Jason teki paluun. Hän oli kuitenkin käynyt sukupuolileikkauksessa ja tunnettiin nyt nimellä Jackie Enx. He soittivat useita keikkoja Etelä-Kaliforniassa ennen paluutaan studioon. Viisi heidän kappalettaan päätyi elokuvaan "Rolling Kansas", mukaan lukien uusi kappale "She Rides". Keikkailun lomassa yhtye kokoontui jälleen studioon tekemään kappaleen "Smile".

Diskografia

Aiheesta muualla
Rhino Bucket Official Website
Acetate Records
Rhino Bucket Official Street Team

Yhdysvaltalaiset metalliyhtyeet
Yhdysvaltalaiset hard rock -yhtyeet
Black Parade


Black Parade on Musta Paraati -yhtyeen kolmas studioalbumi, joka julkaistiin 19. lokakuuta 2018. Kyseessä on yhtyeen ensimmäinen englanninkielinen albumi ja ensimmäinen uutta musiikkia sisältävä albumi kolmeenkymmeneenneljään vuoteen. Yhtye soittaa alkuperäiskokoonpanossaan, joskin edesmenneen alkuperäislaulaja Joren on korvannut Jyrki 69. Albumin julkaisi yhdysvaltalainen Cleopatra Records. Kappale The Leader on uusi versio Johtaja-kappaleesta, muut kappaleet ovat uusia.

Kappaleet

Kokoonpano 
 Sakari "Saku" Paasiniemi: kitara
 Pasi "Panda" Nikander: basso
 Yrjö "Ykä" Knuutila: rummut
 Jyrki "69" Linnankivi: laulu

Tuotanto 
 Sävellykset: Sakari Paasiniemi
 Sanoitukset: Jyrki Linnankivi, paitsi "The Leader", General Njassa ja Jyrki Linnankivi
 Sovitukset: Musta Paraati ja Karo Broman
 Tuotanto: Karo Broman ja Musta Paraati
 Äänitys: Karo Broman, Secret Flat Studios, Helsinki
 Kosketinsoittimet: Karo Broman
 Miksaus: Karo Broman ja Musta Paraati
 Masterointi: Jurgen Engler
 Valokuvaus: Stefan Bremer
 Graafinen ulkoasu: Fendi Nugroho

Lähteet 

Vuoden 2018 albumit
Mustan Paraatin albumit
Orisbergin kartano

Orisbergin kartano sijaitsee Isossakyrössä. Sen historia ulottuu 1670-luvulle, jolloin kolme vaasalaista kauppiasta perusti Orisbergin rautaruukin. 

Odotusten vastaisesti seudulta ei kuitenkaan löytynyt rautamalmia, vaan se oli kuljetettava Ruotsista. Se kävi kuitenkin niin kalliiksi, että masuuni siirrettiin jo 1700-luvun alussa Oravaisten Kimoon, jonne syntyi Pohjanmaan toinen rautaruukki. Orisbergin historian kukoistus alkoi vuonna 1783, kun ruukin osti värmlantilainen vuorimies Bengt Magnus Björkman, joka samana vuonna hankki omistukseensa myös Fiskarsin ruukin. Haminan rauhan solmimisen jälkeen 1809 Björkman katsoi parhaaksi palata Ruotsiin ja luovutti ruukin pojalleen Lars Magnus Björkmanille, aateloituna Björkenheim. Hänen aikanaan ruukkia parannettiin ja toiminta alkoi viimein kannattaa. Ruukkitoiminta Orisbergissa loppui vuonna 1900.

Edvard Björkenheimin (1856-1934) aikana Orisbergistä kehittyi Pohjanmaan edistyksellisin ja tärkein maatila. Kartanon alueelle perustettiin karjakko- ja meijerikoulu sekä maanviljelyskoulu 1880-luvulla.

Kartanon nykyisen, P. G. Holmin piirtämän päärakennuksen perustukset rakennettiin jo vuonna 1804, mutta kartano saatiin kokonaan valmiiksi vasta 1810-luvulla. Orisbergista muodostui täydellinen ruukkiyhdyskunta, kun kartano sai oman hautausmaan ja Carl Ludvig Engelin piirtämän puukirkon. Björkenheimin suku omistaa kartanon edelleen, ja sukua asuu siinä. Vuodesta 1927 kartanon omisti maanviljelysneuvos Lars Björkenheim, joka toimi puolustusministerinä Kuuskosken virkamieshallituksessa vuonna 1958 ja Miettusen ensimmäisessä hallituksessa vuosina 1961–1962.

Lähteet

Aiheesta muualla 
Orisbergin kartano ja kappeli
Orisberg - Isokyrö - Kansan Raamattuseura

Kirjallisuutta
N. Liakka: Orisbergin ruukki ja maatila. Porvoo 1920.
N. Liakka: Orisbergin ruukki ja maatila. Vuosikymmen 1920–30. Porvoo 1931.

Suomen kartanot
Etelä-Pohjanmaan historia
Isonkyrön rakennukset ja rakennelmat
Suomen 1800-luvulla rakennetut rakennukset ja rakennelmat
Intian valtatiet

Intian valtatiet ovat valtion ylläpitämä pitkän matkan tieverkosto Intiassa. Valtateiden kehitysprojekti () on parhaillaan käynnissä ja tähtää massiiviseen valtatieverkoston laajentamiseen.

Intian liikenne
Antonio Esfandiari

Antonio "The Magician" Esfandiari (alun perin Amir Esfandiari, s. 8. marraskuuta 1978 Teheran Iran) on iranilaissyntyinen yhdysvaltalainen pokeriammattilainen.

Esfandiari muutti 9-vuotiaana perheineen Kalifornian San Joséhen. Kiusaamisen takia hän vaihtoi nimensä Anthonyksi. Yhdeksäntoista vuoden ikäisenä Esfandiari vaihtoi etunimensä takaisin Antonioksi ja alkoi esiintyä ammattitaikurina. Samoihin aikoihin hän alkoi pelata Texas hold 'em -pokeria. 

Esfandiarin ensimmäinen suurmenestys oli marraskuussa 2002 World Poker Tourin 3rd Annual 49'er Gold Rush Bonanza -turnauksessa saavutettu kolmostila. Seuraavana keväänä hän oli viides WSOP:n 2 000 dollarin No Limit Hold'em -turnauksessa. Helmikuussa 2004 Esfandiari ansaitsi lähes 1,4 miljoonaa dollaria voittamalla WPT:n L.A. Poker Classicin Commerce Casinolla Los Angelesissa. Saman vuoden toukokuussa hän voitti toistaiseksi ainoan WSOP-rannekkeensa 2 000 dollarin sisäänoston Pot Limit Hold'em -turnauksessa. Marraskuussa 2006 Esfandiari tuli toiseksi Poker Superstars -kutsuturnauksen finaalissa Todd Brunsonin jälkeen. Vuoden 2012 heinäkuussa Esfandiari voitti The Big One for ONE DROP turnauksen. Turnauksen sisäänosto oli 1 000 000 dollaria, ja voitollaan Esfandiari lunasti 18 346 673 dollaria. Tällä tuloksella Esfandiari nousi WSOP All Time Money -listan kärkeen.

Esfandiari on ollut pelaamassa television pokeriohjelmissa High Stakes Poker ja Poker After Dark.

Elokuussa 2013 Esfandiarin turnausansiot ylittivät 25,5 miljoonaa dollaria, mikä teki hänestä tuolloin kaikkien aikojen parhaiten ansainneen pokeriturnauspelaajan.

Lähteet

Aiheesta muualla 
Viralliset kotisivut
Antonio Esfandiarin blogi Coinflip.comissa

Yhdysvaltalaiset pokerinpelaajat
Vuonna 1978 syntyneet
Elävät henkilöt
Vincent Kompany

Vincent Jean Mpoy Kompany (s. 10. huhtikuuta 1986 Uccle, Belgia) on uransa päättänyt belgialainen jalkapalloilija, pelipaikaltaan keskuspuolustaja tai puolustava keskikenttäpelaaja. Kompany edusti 11 kauden ajan Englannin Valioliigan Manchester Cityä, jossa hän toimi myös joukkueen kapteenina voittaen lukuisia mestaruuksia. Kesäkuussa 2022 Kompany aloitti Englannin toiseksi korkeimmalla sarjatasolla Mestaruussarjassa pelaavan Burnley FC:n päävalmentajana.

Ura pelaajana

Seurajoukkue 
Kompany on belgialaisen RSC Anderlechtin kasvatti. Kompany voitti kalenterivuosittain jaettavan Belgian liigan parhaan pelaajan palkinnon, Gouden Schoenin, vuonna 2004. Hänet valittiin myös kauden 2004–2005 parhaaksi ammattilaispelaajaksi . Vuosina 2004 ja 2006 hän oli voittamassa Anderlechtissa kotimaansa mestaruutta.

Kesäkuussa 2006 Kompany siirtyi Saksan Bundesliigassa pelaavaan Hamburger SV-joukkueeseen 5,1 miljoonan punnan siirtosummalla. 

Manchester Cityssä hän voitti Englannin Valioliigan mestaruuden 2012, 2014, 2018 ja 2019, FA Cupin 2011 ja 2019, Liigacupin 2014, 2016, 2018 ja 2019 sekä Community Shieldin 2012 ja 2018. Hänet valittiin Valioliigan kauden pelaajaksi 2011–2012. Valioliigan tähdistökentälliseen hänet on valittu kausilla 2010–2011, 2011–2012 ja 2013–2014.

Maajoukkue 
Kompany oli pitkään Belgian maajoukkueen vakionimiä. Hän pelasi MM-kilpailuissa 2014 ja 2018, joista jälkimmäisissä Belgia saavutti pronssia, sekä Pekingin olympialaisissa 2008. Kaikkiaan hän on pelannut 89 maaottelua ja tehnyt niissä neljä maalia.

Ura valmentajana 
Kompany aloitti valmentajauransa junioriseuransa Anderlechtin pelaajavalmentajana kaudella 2019-2020 luopuen kuitenkin roolista neljän pelatun pelin jälkeen keskittyäkseen pelaajarooliinsa. Lopetettuaan pelaajauransa kauden jälkeen, hän siirtyi Anderlechtin päävalmentajaksi seuraavalle kaudelle.  Ensimmäisellä täydellä kaudella 2020-2021 Anderlecht sijoittui Kompanyn valmennuksessa Belgian liigassa neljänneksi ja seuraavalla kaudella 2021-2022 kolmanneksi. 

Kesäkuussa 2022 Kompany siirtyi Englannin Mestaruussarjassa pelaavan Burnley FC:n päävalmentajaksi.

Lähteet 
Bundesliiga-tilastot  
Profiili Soccerbase.com-sivustolla  
Profiili weltfussball.de-sivustolla 
Profiili national-football-teams.com-sivustolla 
Profiili transfermarkt.co.uk-sivustolla

Viitteet

Aiheesta muualla 

Belgialaiset jalkapalloilijat
Vuonna 1986 syntyneet
Elävät henkilöt